Ανικανοποίητες ανάγκες ψυχικής υγείας σε χρήστες των υπηρεσιών ψυχικής υγείας των εξωτερικών ιατρείων του Ε.Σ.Υ. : μια έρευνα ερωτηματολογίου
Creators: name: Λιαράτσικα, Κωνσταντίνα Περικλή
Publisher: name: Aristotle University of Thessaloniki
Year: 2024
Subjects: Ανικανοποίητες ανάγκες ψυχικής υγείας
Πρόσβαση στην ψυχική υγεία
Τηλειατρική
Unmet mental health needs
Access to mental health
Telemedicine

description: Εισαγωγή: Τα διεθνή εμπειρικά δεδομένα καταδεικνύουν ότι η πανδημία COVID-19 επιδείνωσε την πρόσβαση στις δομές ψυχικής υγείας και την ψυχική υγεία των ήδη ψυχικά πασχόντων. Σκοπός της παρούσας εργασίας είναι ο προσδιορισμός του επιπέδου ψυχικής υγείας και των ανικανοποίητων αναγκών ψυχικής υγείας κατά τη διάρκεια και μετά την πανδημία covid-19, στους χρήστες των υπηρεσιών ψυχικής υγείας του ΕΣΥ στην Ελλάδα. Μέθοδος: Στην παρούσα εργασία παρατίθενται και αναλύονται τα αποτελέσματα έρευνας ερωτηματολογίου που χορηγήθηκε σε 51 ασθενείς, ψυχικά πάσχοντες, των εξωτερικών ιατρείων του Ψυχιατρικού Νοσοκομείου Θεσσαλονίκης, Η ανάλυση των αποτελεσμάτων έγινε με το SPSS 26.0 Αποτελέσματα: Για το 49% των συμμετεχόντων υπήρξε επιδείνωση του αυτοαξιολογούμενου επιπέδου ψυχικής υγείας την περίοδο της πανδημίας σε σχέση με πριν από αυτή. Κατά τη διάρκεια της πανδημίας οι ανικανοποίητες ανάγκες ψυχικής υγείας υπολογίστηκαν στο 86%, παραμένοντας όμως ιδιαίτερα υψηλές και μετά το πέρας της πανδημίας (80%). Οι κύριοι λόγοι των ανικανοποίητων αναγκών ψυχικής υγείας κατά την διάρκεια της πανδημίας ήταν οι λίστες αναμονής (71%) που ήταν σημαντικά αυξημένος λόγος σε σχέση με τα υπόλοιπα εμπόδια (p&lt;0,005 για όλες τις συγκρίσεις) και ο φόβος επίσκεψης του νοσοκομείου (39%) ενώ μετά το πέρας της πανδημίας ο κύριος λόγος ήταν οι λίστες αναμονής (80%). Τέλος, η χρήση της τηλεψυχιατρικής ως μέσο παροχής ψυχιατρικών υπηρεσιών αξιοποιήθηκε από το 13,8% του δείγματος. Συμπεράσματα: Κατά τη διάρκεια της πανδημίας παρατηρήθηκαν ιδιαίτερα υψηλά ποσοστά ανικανοποίητων αναγκών ψυχικής υγείας και οξυμένα προβλήματα πρόσβασης σε υπηρεσίες ψυχικής υγείας, ευρήματα τα οποία είναι συμβατά με τη διεθνή βιβλιογραφία. Αντιθέτως η χρήση υπηρεσιών τηλεψυχιατρικής παρέμεινε σε ιδιαίτερα χαμηλά επίπεδα, σε αντίθεση με την πιο εκτεταμένη χρήση της σε άλλες χώρες του εξωτερικού. Με την πανδημία φάνηκαν και επιδεινώθηκαν οι διαχρονικές δυσκολίες πρόσβασης στο ΕΣΥ ως συνέπειας της χρόνιας υποχρηματοδότησης και υποστελέχωσης του.
description: Introduction: International empirical data indicate that the COVID-19 pandemic worsened access to mental health services and the mental health of individuals already suffering from mental illnesses. The purpose of this study is to determine the level of mental health and unmet mental health needs during and after the COVID-19 pandemic among users of the National Health System's mental health services in Greece. Method: This study presents and analyzes the results of a questionnaire survey administered to 51 mentally ill patients from the outpatient clinics of the Thessaloniki Psychiatric Hospital. The analysis of the results was conducted using SPSS 26.0. Results: 49% of participants reported a deterioration in their self-assessed level of mental health during the pandemic compared to before it. During the pandemic, unmet mental health needs were estimated at 86%, remaining particularly high even after the pandemic (80%). The main reasons for unmet mental health needs during the pandemic were waiting lists (71%), which was a significantly increased reason compared to other barriers (p&lt;0.005 for all comparisons), and the fear of visiting the hospital (39%), while after the pandemic, the main reason remained waiting lists (80%). Finally, telepsychiatry was used as a means of providing psychiatric services by 13.8% of the sample. Conclusions: During the pandemic, particularly high rates of unmet mental health needs and acute problems accessing mental health services were observed, findings that are consistent with international literature. Conversely, the use of telepsychiatry services remained particularly low, contrary to its more extensive use in other countries. The pandemic highlighted and exacerbated the longstanding difficulties in accessing the National Health System, a consequence of its chronic underfunding and understaffing.